

# ཤེས་ཡོན་བྱིན་མི་ཅིག་གི་འཐུས་ཤོར་དང་འཁྲིལ་བའི་སློབ་ཕྲུག་ལུ་རྒྱབ་སྐྱོར་བྱ་རིམ།

ཁྱོད་རའི་ ཤེས་ཡོན་ ཡང་ན་ སྦྱོང་བརྡར་བྱིན་མི་གིས་

* སློབ་སྦྱོང་ཅིག་གི་དོན་ལུ་ འཛུལ་ཞུགས་ཐོ་བཀོད་དེ་ཡོད་མི་དེ་ སྒོ་སྡམ་ནི་དང་ སློབ་སྦྱོང་འགོ་བཙུགས་ནི་ལུ་ འཐུས་ཤོར་བྱུང་བ་ ཡང་ན་ བར་ན་ལས་ སློབ་སྦྱོང་བྱིན་ནི་མཚམས་འཇོག་འབད་ བཞག་ནི་དང་།
* ཤེས་ཡོན་བྱིན་མི་དེ་གིས་ ཁྱོད་རའི་ ཟུར་ཆོས་སློབ་སྟོན་འཐུས་ ལོག་སྤྲོད་མ་ཚུགསས་མི་དང་ སློབ་སྟོན་འཐུས་དུས་ཚོད་ཁར་ མ་སྤྲོད་པ་ ཡང་ན་ ཁྱོད་རའི་ སློབ་སྦྱོང་དེ་ མཇུག་བསྡུཝ་སྦེ་ ཤེས་ཡོན་བྱིན་མི་གཞན་མི་ཅིག་དང་གཅིག་ཁར་ སྦྱང་བརྩོན་ འབད་ནིའི་བདེ་སྒྲིག་ཡང་མ་འབད་བ་ཅིན།

ཟུར་ཆོས་སློབ་སྟོན་ཉེན་སྐྱོབ་ཞབས་ཏོག་གིས་ དེ་ལུ་ **ཤེས་ཡོན་བྱིན་མིའི་འཐུས་ཤོར་ཟེར** སླབ་ཨིན།



**TPS (ཟུར་ཆོས་སློབ་སྟོན་ཉེན་སྐྱོབ་ཞབས་ཏོག་)** དེ་གིས་ ཁྱོད་རའི་ ཤེས་ཡོན་བྱིན་མི་ལུ་སྤྲོད་དེ་ཡོད་པའི་ ་ཁ་བྱང་ཐོག་ལས་ འབྲེལ་བ་འཐབ་འོང་།




**ཟུར་ཆོས་སློབ་སྟོན་ཉེན་སྐྱོབ་ཞབས་ཏོག་**པ་གིས་ དེ་གི་ཤུལ་ལས་ ག་ཅི་འབད་དགོཔ་ཨིན་ན་དང་ ཟུར་ཆོས་སློབ་སྟོན་ ཞབས་ཏོག་གི་ཡོངས་འབྲེལ་འཛིན་སྐྱོང་རིམ་ལུགས་ ག་དེ་སྦེ་ ལག་ལེན་འཐབ་ནི་ཨིན་ན་ སྟོན་བྱིན་ནིའི་དོན་ལུ་ བརྡ་དོན་ ཚོགས་ཐུན་ཅིག་ནང་འོང་དགོ་པའི་ བརྡ་ལན་འབད་འོང་།

**ཟུར་ཆོས་སློབ་སྟོན་ཉེན་སྐྱོབ་ཞབས་ཏོག་**གིས་ ཁྱོད་ར་ལུ་ གློག་འཕྲིན་ཅིག་གཏང་འོང་། **ཁྱོད་**ཀྱིས་ ཡོངས་འབྲེལ་འཆར་སྒོ་ [www.tps.gov.au](http://www.tps.gov.au) གི་ཐོག་ལས་ ཟུར་ཆོས་སློབ་སྟོན་ ཉེན་སྐྱོབ་ཞབས་ཏོག་ལག་ལེན་འཐབ་ཚུགས།



**ཁྱོད་ར་** ཟུར་ཆོས་སློབ་སྟོན་ཉེན་སྐྱོབ་ཞབས་ཏོག་གི་ ཡོངས་འབྲེལ་མཐུན་རྐྱེན་ལག་ལེན་འཐབ་དགོ།

**ཁྱོད་ཀྱིས་** ཟུར་ཆོས་སློབ་སྟོན་ཉེན་སྐྱོབ་ཞབས་ཏོག་གི་ཡོངས་འབྲེལ་ནང་ ཁྱོད་རའི་ གསང་ཡིག་སོར་དགོ། ཁྱོད་རའི་ ཤེས་ཡོན་བྱིན་མི་དེ་གིས་ ཁོ་རའི་འགན་འཁྲི་འབག་ཡོད་མེད་ བཀོད་ དགོ་པའི་ཁར་ ཁྱོད་རའི་ངོས་འཛིན་འདྲ་པར་(ལམ་ཡིག་ ཡང་ན་ དེད་གཡོག་པའི་ ཆོག་ཐམ་)བཙུགས་ཐོག་ལས་ འབྲེལ་བ་འཐབ་ས་ ཁ་གསལ་སྦེ་ དུས་མཐུན་བཟོ་དགོ།



**TPS (ཟུར་ཆོས་སློབ་སྟོན་ཉེན་སྐྱོབ་ཞབས་ཏོག་)** གིས་ ཨཱསི་ཊེ་ལི་ཡཱན་ཤེས་ཡོན་ཤེས་ཡོན་བྱིན་མི་ གཞན་མི་ཅིག་དང་གཅིག་ཁར་ ཁྱོད་རའི་ཤེས་ཡོན་དང་ སྦྱོང་བརྡར་འགོ་བཙུགས་ནི་/ འཕྲོ་མཐུད་ནིའི་དོན་ལུ་ འོས་འབབ་ཅན་གྱི་གདམ་ཁ་འཚོལ་ནིའི་ གྲོགས་རམ་འབད་འོང་ གྲོགས་རམ་འབད་འོང་།

འོས་འབབ་ཅན་གྱི་ཤེས་ཡོན་བྱིན་མི་གདམ་ཁ་གཞན་མི་ཅིག་མ་ཐོབ་པ་ ཅིན་ ཡང་ན་ སློབ་སྦྱོང་བརྗེ་སོར་གྱི་དུས་ཚོད་ཚང་སོ་པ་ཅིན་ **TPS (ཟུར་ཆོས་སློབ་སྟོན་ ཉེན་སྐྱོབ་ཞབས་ཏོག་)** གིས་ ཧེ་མར་ ཁྱོད་ཀྱིས་ ཤེས་ཡོན་སྦྱང་བརྩོན་དང་སྦྱོང་བརྡར་གྱི་དོན་ལུ་ བཏབ་ཡོད་པའི་སློབ་སྟོན་འཐུས་ ཁྱོད་རའི་ཤེས་ཡོནབྱིན་མི་དེ་གིས་ ལག་ལེན་ འཐབ་ཚར་ཡོད་མི་དེ་ ལོག་སྤྲོད་དགོ་པའི་ཐོབ་བརྗོད་བཀོད་མི་ལུ་ དབྱེ་ཞིབ་འབད་འོང་།


ཟུར་ཆོས་སློབ་སྟོན་ཉེན་སྐྱོབ་ཞབས་ཏོག་གིས་ .**འདི་ ཟད་འགྲོ་མ་བཏང་པའི་སློབ་སྟོན་འཐུས་’**ཟེར་སླབ་ཨིན།

**ཁྱོད་.**ཀྱིས་ ཟུར་ཆོས་སློབ་སྟོན་ཉེན་སྐྱོབ་ཞབས་ཏོག་ལུ་ ཁྱོད་རའི་ཤེས་ཡོན་བྱིན་མི་(དང་ ཡོད་པ་ཅིན་ ཁྱོད་རའི་ལས་ཚབ་)ལུ་ ཁྱོད་རའི་སློབ་སྦྱོང་གི་འཐུས་དང་ དངུལ་སྤྲོད་ལེན་འབད་ཡོད་པའི་ སྒྲུབ་བྱེད་སྟོན་པའི་ དངུལ་འབྲེལ་ཡིག་ཆ་ཚུ་བཙུགས་དགོ། འདི་ཚུ་ ཁྱོད་རའི་ཏི་རུ་ལོག་འཐོབ་ནི་ཡོད་པའི་རྩིས་སྟོན་ནི་ལུ་ གལ་ཆེ་བའི་ཡིག་ཆ་ཨིན།



**ཟུར་ཆོས་སློབ་སྟོན་ཉེན་སྐྱོབ་ཞབས་ཏོག་**གིས་ ཁྱོད་རའི་ ཏི་རུ་འཐོབ་ནི་ཡོད་མི་དེ་གི་རྩིས་སྟོན་ཞིནམ་ལས་ ཟུར་ཆོས་སློབ་སྟོན་ ཉེན་སྐྱོབ་ཞབས་ཏོག་གི་ཡོངས་འབྲེལ་ཐོག་ལས་ ཁྱོད་རའི་དངུལ་ཁང་ རྩིས་ཁྲ་ཨང་བསྐྱལ་ཟེར་བའི་ གློག་འཕྲིན་ཅིག་གཏང་འོང་།

**ཁྱོད་**ཀྱིས་ ཁྱོད་རའི་དངུལ་ཁང་རྩིས་ཁྲ་ཨང་ ཟུར་ཆོས་སློབ་སྟོན་ཉེན་ཞབས་ཏོག་གི་ ཡོངས་འབྲེལ་ཐོག་ལས་ གཏང་དགོ། **ཟུར་ཆོས་སློབ་སྟོན་ཉེན་སྐྱོབ་ཞབས་ཏོག་**གིས་ ཟད་འགྲོ་མ་བཏང་པའི་སློབ་སྟོན་འཐུས་དེ་ ཁྱོད་ར་གིས་གདམ་ཁ་རྐྱབ་སྟེ་་ ཡོད་པའི་ དངུལ་ཁང་གི་རྩིས་ཁྲ་ནང་གཏང་འོང་།



ཁྱོད་ར་ རྒྱལ་སྤྱིའི་སློབ་ཕྲུག་ཅིག་ཨིན་པ་ཅིན་ **ཁྱོད་**ཀྱིས་ འཕྲོ་མཐུད་དེ་ ཨཱསི་ཊེ་ལི་ཡ་ལུ་ཤེས་ཡོན་སྦྱང་ཚུགས་ཐབས་དང་ ཁྱོད་རའི་སློབ་ཕྲུག་གི་སྐྱོད་ཐམ་(visa)གྱི་དགོས་མཁོ་འགྲུབ་ཐབས་ལུ་ ཟླཝ་གསུམ་གྱི་ནང་འཁོད་ ཤེས་ཡོན་བྱིན་མི་གཞན་མི་ཅིག་དང་ གཅིག་ཁར་འཛུལ་ཞུགས་ཐོ་བཀོད་འབད་དགོ།

ཁྱོད་ར་ འཕྲོ་མཐུད་དེ་ ཨཱསི་ཊེ་ལི་ཡ་ལུ་ ཤེས་ཡོན་སྦྱང་བརྩོན་འབད**་ཚུགས** །

ཡོངས་འབྲེལ་འཆར་སྒོ་: [www.tps.gov.au](http://www.tps.gov.au) | གློག་འཕྲིན་: [support@tps.gov.au](mailto:support@tps.gov.au) | བརྒྱུད་འཕྲིན་ཨང་: [1300 131 798](tel:1300131798)